OpenLLM-France/wikimedia huggingface dataset:
# Riley

«Riley» té aquests significats:

## Patronímic

Riley o O'Riley :
* Alex Riley
* Ali Riley (1997-), futbolista de Nova Zelanda;
* Amber Riley (1986-), cantant i actriu nord-americana;
* Andrew Riley (1988-), atleta jamaicà;
* Andy Riley (1970-), autor i dibuixant britànic;
* Ben Riley (1933-2017), bateria de jazz nord-americà;
* Bill Riley (1950-), jugador canadenc d'hoquei sobre gel;
* Billy Lee Riley (1933-), cantant i guitarrista nord-americà de rock n'roll;
* Bob Riley (1944-), polític nord-americà;
* Bob Riley (1948-), jugador de bàsquet francoamericà;
* Boots Riley (1971-), raper, productor i director nord-americà;
* Brad Riley (1974-), jugador de bàsquet de Nova Zelanda;
* Bridget Riley (1931-), artista britànica;
* Charles Valentine Riley (1843-1895), entomòleg nord-americà d’ascendència britànica;
* Charlotte Riley (1981-), actriu britànica;
* Daniel Riley (1916-1984), polític canadenc;
* Dave Riley (1960-2019), músic de rock nord-americà;
* Elaine Riley (1917-2015), actriu de cinema i televisió nord-americana;
* Ellen Riley (1859-1904), compositora anglesa.
* Eric Riley (1970-), jugador de bàsquet nord-americà;
* Frank Riley (1915-1996), escriptor nord-americà de ciència-ficció;
* Gordon Arthur Riley (1911-1985), oceanògraf nord-americà;
* Gregory J. Riley, historiador i teòleg;
* Harold Riley (1934-), pintor, gravador i litògraf britànic
* Herbert Parkes Riley (1904 - ???), botànic nord-americà;
* Jack Riley (1919-), jugador canadenc de Hoquei sobre gel, president de la Lliga Americana d'hoquei;
* Jack Riley (1935-2016), actor nord-americà;
* James Riley (1982-), futbolista nord-americà;
* Jeannie C. Riley (1945-), cantant nord-americana;
* Jimmy Riley (1954-2016), cantant jamaicà de ska jamaicà, rocksteady i reggae;
* John Winchell Riley, Jr. (1908-), sociòleg nord-americà;
* Joseph Harvey Riley (1873-1941), ornitòleg nord-americà;
* Larry Riley (1952-1992), actor estatunidenc;
* Llewellyn Riley (1972-), futbolista de Barbados;
* Lucinda Riley (1968-2021), autora irlandesa de ficció històrica;
* Marc Riley (1961-), músic britànic, crític musical i presentador de ràdio;
* Martin Riley (1954-), jugador de bàsquet canadenc;
* Michael Riley (1962-), actor canadenc;
* Mike Riley (1964-), antic àrbitre de futbol anglès;
* Neville O'Riley Livingston (1947-2021), cantautor jamaicà;
* Pat Riley (1945-), jugador i entrenador de bàsquet nord-americà;
* Richard Riley (1933-), polític nord-americà;
* Sam Riley (1980-), actor anglès;
* Samantha Riley (1972-), nedadora australiana;
* Talulah Riley (1985-), actriu anglesa;
* Ted Riley (1933-), polític nord-americà;
* Teddy Riley (1967-), cantant i productor nord-americà de hip-hop i R&B;
* Terry Riley (1935-), compositor nord-americà;
* Tom Riley (1981-), actor britànic.

## Economia

* Riley, marca de cotxes britànica que ha desaparegut.
* Riley&Scott, equip de carreres nord-americà.
* Riley Technologies, productora de xassís Daytona Prototype.

## Topònim

* Riley, cràter de Venus;
* Riley, municipi d'Indiana als Estats Units;
* Riley, municipi de Kansas als Estats Units.
# Partit verd del Quebec

El Partit verd del Quebec (PVQ) és un partit polític de Quebec, que preveu la promoció dels valors verds, del desenvolupament sostenible i de la democràcia participativa. El Partit verd es diferencia per integrar també a gent favorable a la independència del Quebec.
En l'actualitat, Claude Sabourin és el màxim líder, i Dany ouimet és el secretari general.
# Molí del Vinyes

Molí del Vinyes és un antic molí fariner del municipi d'Ivorra (Segarra) inclòs en l'Inventari del Patrimoni Arquitectònic de Catalunya.

## Descripció

L'edifici conservat actualment d'aquest antic molí és un casal que data del darrer quart del segle xix, segons ens indiquen les llindes de les dos entrades situades a la façana principal amb l'any 1881. Es tracta d'un edifici de planta quadrangular, estructurat amb soterrani, planta baixa, primer pis i golfes, amb coberta a dues aigües i realitzat amb paredat arrebossat de calç i arena, exceptuant les dues portes d'accés amb llinda superior. L'edifici fou construït aprofitant el marge natural, per aquest motiu el mur lateral esquerra s'eleva a partir del primer pis, mentre que el mur lateral dret s'eleva des de la base o soterrani.
El nivell del soterrani, únicament visible al costat dret de la façana principal, està format per una porta d'accés amb llinda superior on apareix l'any de construcció, el 1881.
La planta baixa, presenta una altra porta d'accés de majors dimensions amb llinda superior amb la inscripció de la mateixa data que l'anterior, juntament amb una finestra de mitjanes dimensions a la seva dreta.
La primera planta, utilitzada originàriament com a habitatge, presenta un balcó central, tot i que no conserva ni la llosa de pedra ni les baranes, acompanyat per dues finestres laterals de mitjanes dimensions.
Finalment, a les golfes hi ha dues obertures de petites dimensions.
Adossat a la façana principal, situat perpendicularment, trobem un cobert obert pel davant amb volta de canó.

## Història

Sota d'aquest molí n'hi havia un altre, el molí Xic, enderrocat juntament amb la bassa cap als anys seixanta i que molia farina més gruixuda per al consum animal.
Els dos molins apareixen documentats entre finals del segle xix, tot i que el molí Xic té els seus orígens en època medieval.

## Referències

* 1 2 3 4 5 6 7 8 «Molí del Vinyes». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Diaphus diademophilus

Diaphus diademophilus és una espècie de peix de la família dels mictòfids i de l'ordre dels mictofiformes.
Les femelles poden assolir 4,9 cm de longitud total. És un peix marí i d'aigües profundes que viu fins als 1808 m de fondària que es troba a l'Índic i al Mar de la Xina Meridional.

## Referències

* ↑ Nafpaktitis, Basil G. «Systematics and Distribution of Lanternfishes of the Genera Lobianchia and Diaphus (Myctophidae) in the Indian Ocean» (en anglès). Science Bulletin. Natural History Museum of Los Angeles County, 30, 1978, pàg. 1-92.
* 1 2 Garilao, Cristina V.; Bailly, Nicolas. «Diaphus diademophilus Nafpaktitis, 1978». FishBase.
* ↑ Chen, S., 2002. Fauna Sinica. Osteichthyes. Myctophiformes, Cetomimiformes, Osteoglossiformes. Science Press, Beijing. 349 p.

## Bibliografia

* Paxton, John R. «Nominal genera and species of lanternfishes (family Myctophidae)». Contributions in science, 322, 1979, pàg. 1–28.
# Barakat II

Barakat (II) ibn Muhàmmad fou xerif de la Meca, fill de Muhàmmad V (1455-1497) i net de Barakat I.
El seu pare el va associar al poder el 1473 i el va succeir quan va morir el 1497. Llavors es van revoltar els seus germans Hazza (1501) i Ahmad IV al-Djazan (1501-1502), als que va derrotar però fou finalment enderrocat el 1503 per Ahmad IV al-Djazan i portat al Caire carregat de cadenes (1504); Ahmad IV va haver de donar pas al seu germà Humaida II nomenat pels mamelucs però al cap d'un parell d'anys els agipcis van restaurar a Barakat II (1506/1507).
Va governar fins a la serva mort el 1525. Entre 1504 i 1512 va associar al govern al seu germà Kayt Bay i després del 1512 al seu fill Muhammad VI Abu Numayy II (1512-1584). El sultà mameluc Qànsawh al-Ghawrí, davant l'amenaça portuguesa va enviar un contingent dirigit per Husayn al-Kurdi que va fortificar Djeddah amb una muralla i torres. El 1517 quan el sultà otomà Selim I va conquerir Egipte, Barakat va enviar el seu fill (d'uns 12 anys) en la seva representació, a fer-li homenatge al Caire i el sultà li va confirmar la possessió de l'Hedjaz.
A la seva mort el va succeir el seu fill Muhammad VI Abu Numayy II del que són descendents tots els xerifs posteriors, dividits en tres clans: els Dhawu Zayd, els Dhawu Abd-Al·lah i els Dhawu Barakat (aquestos, darrers descendents de Barakat, fill de Barakat II, que mai no fou xerif).

## Bibliografia

* Encyclopaedia of Islam. Second Edition, Brill Publishers, Leiden, s.v. «Barakāt».
# Rubén Vergés i Fruitós

Rubén Vergés i Fruitós (Barcelona, 11 de març de 1987) és un surfista de neu català, especialitzat en la modalitat de migtub.
Participà en els Jocs Olímpics d'Hivern de 2010, disputats a Vancouver, aconseguint el 31è lloc e la disciplina de migtub. Quatre anys més tard, no va aconseguir plaça per participar en els Jocs Olímpics d'Hivern de 2014 celebrats a Sotxi, malgrat haver estat preseleccionat per la federació espanyola.

## Referències

* 1 2 3 «Rubén Vergés» (en castellà). COE.es. Arxivat de l'original el 2016-03-03. [Consulta: 13 febrer 2014].
* ↑ «Espanya viatjarà a Sotxi amb 20 esportistes al no obtenir plaça lsnowboarder' Vergés». ElPeriodico.cat, 28-01-2014. [Consulta: 13 febrer 2014].
* ↑ «Rubèn Vergés cau de la llista i no serà a Sotxi». El9.cat, 29-01-2014. [Consulta: 13 febrer 2014].
# Oulad Hassoune

Oulad Hassoune (en àrab أولاد حسون, Ūlād Ḥassūn; en amazic ⵡⵍⴰⴷ ⵃⵙⵙⵓⵏ) és una comuna rural de la prefectura de Marràqueix, a la regió de Marràqueix-Safi, al Marroc. Segons el cens de 2014 tenia una població total de 23.475 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Mòdul regulador de tensió

Un mòdul regulador de tensió (VRM), de vegades anomenat mòdul de potència del processador (PPM), és un convertidor buck que proporciona al microprocessador i al chipset la tensió d'alimentació adequada, convertint +3.3 V, +5 V o +12 V a tensions més baixes requerides pels dispositius., permetent que els dispositius amb diferents tensions de subministrament es muntin a la mateixa placa base. Als sistemes d'ordinadors personals (PC), el VRM normalment està format per dispositius MOSFET de potència.

## Visió general

La majoria de les implementacions de mòduls reguladors de tensió estan soldades a la placa base. Alguns processadors, com les CPU Intel Haswell i Ice Lake, presenten alguns components de regulació de voltatge al mateix paquet de CPU, redueixen el disseny VRM de la placa base; aquest disseny aporta certs nivells de simplificació a la regulació de voltatge complexa que inclou nombroses tensions d'alimentació de la CPU i l'alimentació dinàmica de diverses àrees d'una CPU. Un regulador de tensió integrat a l'envàs o a la matriu normalment es coneix com a regulador de tensió totalment integrat (FIVR) o simplement un regulador de tensió integrat (IVR).
La majoria de les CPU modernes requereixen menys d' 1.5 V, ja que els dissenyadors de CPU tendeixen a utilitzar voltatges de nucli de CPU més baixos; Els voltatges més baixos ajuden a reduir la dissipació de potència de la CPU, que sovint s'especifica mitjançant la potència de disseny tèrmic (TDP) que serveix com a valor nominal per dissenyar sistemes de refrigeració de la CPU.
Alguns reguladors de tensió proporcionen una tensió d'alimentació fixa al processador, però la majoria d'ells detecten la tensió d'alimentació necessària del processador, actuant essencialment com un regulador ajustable de variable contínua. En particular, se suposa que els VRM que es solden a la placa base fan la detecció, segons l'especificació d'Intel.
Les targetes de vídeo modernes també utilitzen un VRM a causa de la potència i els requisits actuals més elevats. Aquests VRM poden generar una quantitat significativa de calor i requereixen dissipadors de calor separats de la GPU.

## Referències

* ↑ Harding, Scharon. «What Is a MOSFET? A Basic Definition» (en anglès). Tom's Hardware, 17-09-2019. [Consulta: 7 novembre 2019].
* ↑ «Intel's Haswell Takes A Major Step Forward, Integrates Voltage Regulator» (en anglès). hothardware.com, 13-05-2013. [Consulta: 14 novembre 2013].
* ↑ Mike Chin. «Athlon 64 for Quiet Power» (en anglès). silentpcreview.com, 15-06-2004. [Consulta: 21 desembre 2013].
* ↑ «VRM Cooling» (en anglès).
* ↑ «Graphics Cards Voltage Regulator Modules (VRM) Explained» (en anglès). geeks3d.com. [Consulta: 28 novembre 2013].
# Heinrich Burkhardt

Heinrich Burkhardt (Schweinfurt, 10 d'octubre de 1861 - Múnic, 2 de novembre de 1914) va ser un matemàtic alemany.

## Vida i Obra

Burkhardt, fill d'un assessor de la cort judicial, va fer els estudis secundaris a Ansbach. A continuació va estudiar a les universitats de Berlín, Göttingen i Múnic, obtenint el doctorat el 1886 en aquesta darrera sota la direcció de Gustav Bauer. El 1889 va obtenir la habilitació per a la docència universitària a la universitat de Göttingen. De 1897 fins 1908 va ser professor de la universitat de Zúric, en la qual va ser examinador de la tesi doctoral d'Albert Einstein. El 1908 va ser nomenat professor de la universitat de Múnic, on va romandre fins a la seva mort sobtada el 1914.
La obra de Burkhardt està molt lligada a la comunitat matemàtica de Göttingen, per això va ser un contribuïdor significatiu de la Encyklopädie de Klein, especialment del volum 2 dedicat a l'anàlisi matemàtica.

## Referències

* ↑ Frei i Stammbach, 1994, p. 16.
* ↑ Frei i Stammbach, 1994, p. 17.
* ↑ Tobies, 2012, p. 86.

## Bibliografia

* Frei, Günther; Stammbach, Urs. Die Mathematiker an den Zürcher Hochschulen (en alemany). Springer, 1994. ISBN 978-3-7643-5078-9.
* Jahnke, Hans Niels «Algebraic Analysis in Germany, 1780-1840: Some Mathematical and Philosophical Issues» (en anglès). Historia Mathematica, Vol. 20, Num. 3, 1993, pàg. 265-284. DOI: 10.1006/hmat.1993.1023. ISSN: 0315-0860.
* Tobies, Renate. Iris Runge: A Life at the Crossroads of Mathematics, Science, and Industry (en anglès). Birkhäuser, 2012. ISBN 978-3-0348-0229-1.

## Enllaços externs

* O'Connor, John J.; Robertson, Edmund F. «Heinrich Burkhardt» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Hofmann, Joseph Ehrenfried. «Burkhardt, Heinrich Friedrich Karl Ludwig». Deutsche Biographie, 1957. [Consulta: 30 setembre 2018]. (alemany)
* Knus, Max-Albert. «Burkhardt, Heinrich». Dictionaire historique de la Suisse, 2004. [Consulta: 30 setembre 2018]. (francès)
# Diaphus danae

Diaphus danae és una espècie de peix de la família dels mictòfids i de l'ordre dels mictofiformes.
Els adults poden assolir 12,6cm de longitud total. És un peix marí i d'aigües profundes que viu fins als 350 m de fondària, al sud d'Austràlia.
És depredat per Cyttus traversi, Macruronus novaezelandiae i Helicolenus percoides.

## Referències

* 1 2 Sa-a, Pascualita; Bailly, Nicolas. «Diaphus danae Tåning, 1932 Dana lanternfish». FishBase.
* ↑ «Organisms Preying on Diaphus danae» (en anglès). FishBase.
# Casa al carrer Canal, 26 (Cabanes)

Casa al carrer Canal, 26 és un habitatge del municipi de Cabanes (Alt Empordà) inclòs en l'Inventari del Patrimoni Arquitectònic de Catalunya.

## Descripció

Situada dins del nucli urbà de la població de Cabanes, al bell mig del terme, formant cantonada entre els carrers Canal i de les Escoles.
Edifici cantoner de planta rectangular, format per quatre crugies i distribuït en planta baixa i dos pisos. La part davantera de la construcció presenta la coberta plana utilitzada com a terrat, mentre que la posterior té teulada d'un sol vessant. Totes les obertures de l'edifici són rectangulars. La façana principal presenta un portal d'accés amb l'emmarcament d'obra i decorat amb una motllura superior a manera de guardapols. Les finestres dels pisos també presenten una motllura decorativa a la part superior, formada per rajoles vidrades decorades amb motius geomètrics en blau i blanc. Les de la segona planta estan delimitades per una barana de ferro. La façana està rematada per la barana d'obra correguda que delimita el terrat, que presenta uns plafons d'obra delimitats per dos pilars, i decorats amb la mateixa rajola que les finestres. De la façana orientada al carrer de les Escoles destaca el balcó corregut de la segona planta. Presenta la llosana motllurada, barana de ferro i dos finestrals de sortida decorats amb la mateixa rajola vidrada que la resta de l'edifici.
La construcció presenta els paraments arrebossats i decorats a imitació de carreus disposats regularment.

## Història

El carrer del Canal suposa el primer eixample urbà de la vila durant el segle xviii.

## Referències

* 1 2 3 4 «Casa al carrer Canal, 26». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Oulad Hamdane

Oulad Hamdane (en àrab أولاد حمدان, Ūlād Ḥamdān; en amazic ⵡⵍⴰⴷ ⵃⵎⴷⴰⵏ) és una comuna rural de la província d'El Jadida, a la regió de Casablanca-Settat, al Marroc. Segons el cens de 2014 tenia una població total de 11.577 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Two Moons

Nom amb què fou conegut Ishi’eyo Nissi (1847-1917). Guerrer xeiene. Fou un dels joves guerrers que lluitaren a Little Big Horn el 1876, però es rendí poc després a Nelson Miles i serví d'escorta a l'exèrcit, raó per la qual fou recompensat amb el nomenament de cap de la reserva Northern Cheyenne. El 1914 viatjà a Washington i s'entrevistà amb Woodrow Wilson. El 1898 el seu relat sobre la batalla de Little Big Horn fou publicat a la Mc Clure's Magazine.

## Enllaços externs

* (anglès) Cabdills xeienes Arxivat 2006-01-12 a Wayback Machine.
# Nang talung

Nang talung (en tailandès: หนังตะลุง) és un estil tradicional de teatre d'ombres xineses d'origen tailandès. S'han trobat mètodes artístics semblants a Cambotja, Malàsia i Indonèsia. Nang significa "cuir" ("titella de cuir" en aquest cas), i talung és una abreviació de Pattalung, una ciutat del sud de Tailàndia on les ombres xineses sempre havien estat molt populars. A diferència de les titelles de l'estil Nang yai, les quals tenen una mida d'escala real, en l'estil Nang talung les titelles són molt més petites.
Les titelles del sud de Tailàndia eren fetes de cuir i acostumaven a medir entre 15 i 20 centímetres d'alçada. L'espectacle era format per les titelles, el narrador, l'actor i el músic. L'actor i el públic estaven separats per una pantalla blanca mentre durava l'espectacle.
Nang talung era extremament popular en la seva època, però actualment està desapareixent a causa de les seves complicacions. Tot i així hi ha una campanya per preservar les tradicions del nang talung per les generacions futures.

## Referències

* ↑ «ศิลปะการแสดง - Nang Talung». Arxivat de l'original el 2019-07-05. [Consulta: 18 novembre 2019].
* ↑ BRANDON, James R. Theatre in Southeast Asia (en anglès). Harvard University Press, 2009-06-30. ISBN 9780674028746.
* 1 2 «Nang Talung Museum: Thai shadowplay made awesome - One Weird Globe», 08-03-2015. Arxivat de l'original el 2015-03-08. [Consulta: 18 novembre 2019].
# Herenni

Herenni és el nom dels següents personatges:
* Filó Herenni Bibli, escriptor grecoromà del segle ii.
* Gai Herenni, escriptor romà
* Gai Herenni, patró de la família dels Maris.
* Gai Herenni, magistrat romà
* Gai Herenni, triumvir a Placentia.
* Gai Herenni (tribú 80 aC), magistrat romà
* Herenni Bas, senador de Nola a Campània.
* Herenni Capitó, governador romà
* Herenni Cerrí, dirigent de la Bacanàlia
* Herenni Gal (actor), actor del sud d'Hispània.
* Herenni Gal (llegat), general romà llegat de la primera legió a l'exèrcit romà del Rin.
* Herenni Modestí, jurista romà
* Herenni Ponci, antic romà de la segona guerra samnita.
* Herenni Seneció, escriptor i magistrat romà nadiu de la Bètica
* Marc Herenni, cònsol el 93 aC
* Marc Herenni, decurió de Pompeia
* Marc Herenni Picent, cònsol sufecte el 34 aC.
* Marc Octavi Herenni, comerciant romà
* Publi Herenni Dexip, orador grec del segle iii.
* Tit Herenni, banquer de Leptis Magna
# Philautus stellatus

Philautus stellatus és una espècie extinta de granota de la família del racofòrids. Només es coneix de la localitat tipus, Nuwara Eliya, al sud-oest de Sri Lanka. No s'ha trobat cap exemplar des del 1853 més enllà de l'holotip. Inspeccions recents en aquesta localitat no han aconseguit trobar l'espècie.
Es desconeix l'hàbitat i la biologia de l'espècie. No es coneixen les causes de l'extinció, encara que es creu que podria haver estat causada per la pèrdua de l'hàbitat.

## Referències

* 1 2 3 «Philautus stellatus» (en anglès). IUCN Red List. Kelum Manamendra-Arachchi, Rohan Pethiyagoda, Sushil Dutta, Anslem de Silva. 2004. [Consulta: 29 agost 2014].
# Coconut Creek

Coconut Creek és una població dels Estats Units a l'estat de Florida. Segons el cens de l'1 de juliol de 2006 tenia 49.890 habitants.

## Demografia

Segons el cens del 2000, Coconut Creek tenia 43.566 habitants, 20.093 habitatges, i 12.035 famílies. La densitat de població era de 1.456,4 habitants per km².
Dels 20.093 habitatges en un 22% hi vivien nens de menys de 18 anys, en un 49,4% hi vivien parelles casades, en un 7,7% dones solteres, i en un 40,1% no eren unitats familiars. En el 32,5% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,73.
Per edats la població es repartia de la següent manera: un 18% tenia menys de 18 anys, un 5,6% entre 18 i 24, un 31,3% entre 25 i 44, un 18,6% de 45 a 60 i un 26,5% 65 anys o més.
L'edat mediana era de 41 anys. Per cada 100 dones de 18 o més anys hi havia 82,5 homes.
La renda mediana per habitatge era de 43.980 $ i la renda mediana per família de 55.131 $. Els homes tenien una renda mediana de 40.965 $ mentre que les dones 31.188 $. La renda per capita de la població era de 25.590 $. Entorn del 5,1% de les famílies i el 7,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Coconut Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Coconut Creek». American Fact Finder. Oficina del Cens dels Estats Units, 12-01-2010.
# Rio de Moinhos

Rio de Moinhos és una freguesia portuguesa del municipi d'Abrantes, amb 20,03 km² d'àrea i 1.202 habitants (2011).
La freguesia del Rio de Moinhos se situa a la part occidental del municipi, al nord del riu Tajo. Té com a veïns als municipis de Constância a l'oest i les freguesias d'Aldeia do Mato, São Vicente i Tramagal al nord, l'est i sud, respectivament. Està situada a la riba del costat dret del riu Tajo al llarg del límit amb Tramagal.

## Referències

* ↑ Instituto Nacional de Estatística (INE), Census 2011 results according to the 2013 administrative division of Portugal
* ↑ «Áreas das freguesias, concelhos, distritos e país». Arxivat de l'original el 2018-11-05. [Consulta: 5 març 2021].
# Oulad Imloul

Oulad Imloul (en àrab أولاد املول, Ūlād Imlūl; en amazic ⵡⵍⴰⴷ ⵉⵎⵍⵓⵍ) és una comuna rural de la província de Rehamna, a la regió de Marràqueix-Safi, al Marroc. Segons el cens de 2014 tenia una població total de 9.614 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].